དབུ་མའི་ལམ་གྱི་སྲིད་བྱུས་ལ་གྲུབ་འབྲས་གང་ཡང་མ་ཐོན་པ་ཙམ་མ་ཟད་རྒྱ་ཕྱོགས་ནས་བོད་ཐོག་འཛིན་པའི་སྲིད་བྱུས་ལ་གུ་ཡངས་ཡེ་ནས་མ་བཏང་རྐྱེན་མི་དམངས་ཁྲོད་ཡིད་ཆད་ཀྱི་རྣམ་པ་ཞིག་འཐོན་བཞིན་ཡོད།གནས་སྟངས་ཞན་པོ་འདིའི་ཐོག་༧གོང་ས་ཏྰ་ལའི་བླ་མ་མཆོག་དགོང་ལོ་བགྲེས་པོར་ཕེབས་བཞིན་པ་དང་།རྒྱ་ནག་གི་སྟོབས་ཤུགས་ཇེ་ཆེར་འགྲོ་མུས་ཐོགརྒྱལ་ཁབ་དང་ཚོགས་སྡེ་གང་རུང་ནས་བོད་དོན་སྐོར་གཏམ་བཤད་བྱས་ན་ཡང་རྒྱ་ནག་ནས་བཀག་འགོག་གང་ཐུབ་བྱེད་ཀྱི་ཡོད་པ་རེད།རྒྱལ་སྤྱིའི་དཔོན་རིགས་ཌོ་ནོལ་ཊི་རུམ་ཕི་དང་ན་རན་ཌར་མོ་ཏི་སོགས་ཀྱིས་འགྲོ་བ་མིའི་ཐོབ་ཐང་དང་སྤྱིི་དམངས་ཐོབ་ཐང་།ཁོར་ཡུག་གི་གནད་དོན་སོགས་ལས་གཡོལ་བཞིན་ཡོད་པ་རེད།དཔོན་རིགས་འདི་དག་གིས་བོད་དོན་གྱི་དྲི་བ་དང་འགྲོ་བ་མིའི་ཐོབ་ཐང་སོགས་ནི་ཞེ་སུན་པ་ལས་ཐག་གཅོད་དགོས་པའི་གནད་དོན་ཞིག་ལ་བརྩི་ཡི་མེད་པ་རེད།ཡ་མཚན་པ་ཞིག་ལ་ཨ་རི་སྲིད་འཛིན་ཊི་རུམ་ཕི་ནི་༧གོང་ས་མཆོག་དང་ཐུག་ཕྲད་མ་བྱེད་མཁན་གྱི་ཨ་རིའི་སྲིད་འཛིན་གཅིག་པུ་དེ་ཡིན་པ་རེད།